Document ID: /fineweb-2-swissfilter-quality_10-filterrobots/filtered/03753.jsonl.gz/60

มาดามแป้ง นวลพรรณ ล่ำซำ ได้เผยว่าลูกทีมขวัญกำลังใจดีขึ้นหลังได้แรงสนับสนุนจากคนไทยทั้งประเทศให้สู้ต่อ ย้ำ ทีมชาติไทยพร้อมส่งนักเตะที่ดีที่สุดลงสนามดวลกับสวีเดน
การเคลื่อนไหวทัพชบาแก้ว ฟุตบอลหญิงทีมชาติของไทย ก่อนเกมการแข่งขันฟุตบอลหญิงชิงแชมป์โลก 2019 นัดที่2พบกับทีมชาติสวีเดน ในวันที่ 16 มิถุนายนนี้ ในเวลา 17.00 น. ตามเวลาของประเทศไทย
ล่าสุดทีมชาติไทยได้มีการจัดประชุมนักกีฬาที่โรงแรมที่พักเพื่อวิเคราะห์คู่ต่อสู้ โดยมี มาดามแป้ง นวลพรรณ ล่ำซำ ผู้จัดการ ได้เดินทางมาร่วมการประชุม โดยได้เผยว่า ขวัญกำลังใจของนักเตะตอนนี้ได้กลับมาเป็นปกติแล้ว ทุกคนพร้อมจะสู้กับเกมนัดที่ 2 แบบ ยืนยัน พร้อมส่งนักเตะที่ดีที่สุดของทีมลงสนามแข่งขันอย่างแน่นอน